b'\n_START_ARTICLE_\nJosip Apih\n_START_SECTION_\n\xc5\xbdivljenje in delo\n_START_PARAGRAPH_\nZgodovino in geografijo je s pomo\xc4\x8djo Knafljeve \xc5\xa1tipendije \xc5\xa1tudiral na dunajski Filozofski fakulteti. Po odslu\xc5\xbeenem enoletnem voja\xc5\xa1kem roku je opravil \xc5\xa1e izpite iz nem\xc5\xa1\xc4\x8dine in sloven\xc5\xa1\xc4\x8dine za pou\xc4\x8devanje v ni\xc5\xbejih razredih gimnazije. Slu\xc5\xbeboval je v Novem Ji\xc4\x8d\xc3\xadnu na Moravskem (1877-1892) in na u\xc4\x8ditelji\xc5\xa1\xc4\x8du v Celovcu (1892-1907). Napisal je ve\xc4\x8d zgodovinskih razprav in knjig v katerih je obravnaval prete\xc5\xbeno 18. in 19. stol. Njegovo najpomembnej\xc5\xa1e delo pa je Slovenci in leto 1848 (iz\xc5\xa1lo, 1888). Zgodovinske \xc4\x8dlanke je objavljal v raznih listih, med drugim tudi v Ljubljanskem zvonu.'